Diari Oficial de la Generalitat Valenciana


Sumari del DOGV 3757, del 25-05-2000 (2000/4083)

ACORD entre l'administració del govern de la Generalitat Valenciana i els sindicats més representatius en l'àmbit laboral, sobre els fons d'ajuda social corresponent als anys 1993 a 1999.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3757

Data del DOGV
:   25-05-2000

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2000/4083


Data del document
:   05-05-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * suport econòmic
    * ajuda social

ACORD entre l'administració del govern de la Generalitat Valenciana i els sindicats més representatius en l'àmbit laboral, sobre els fons d'ajuda social corresponent als anys 1993 a 1999. [2000/M4083]
  
Reunits, d'una banda, el director general de Funció Pública i el subsecretari de Política Pressupostària i Tresor, i d'una altra, els representants dels sindicats més representatius en l'àmbit laboral que s'indiquen al peu del present document i firmen la seua conformitat amb aquest,
  
Exposen
  
Que és intenció, tant de l'administració del govern de la Generalitat Valenciana com de la part social, donar compliment a l'article 29.3 del Conveni Col·lectiu del Personal Laboral al Servei de la Generalitat Valenciana, sobre ajudes socials corresponents als anys pendents fins a la data, fixar les seues respectives quanties i els procediments per a la seua adjudicació, que han de tindre caràcter excepcional, atés el temps transcorregut des dels períodes de meritació.
  
Que, així mateix, és intenció de les parts constituir una comissió tècnica a l'efecte, en el si de la Mesa General de Negociació i al més aviat possible, que s'encarregue de constituir un fons semblant per al personal funcionari al servei de l'administració del Govern Valencià. Per tot això,
  
Acorden
  
Primer
  
Les quanties dels fons d'ajuda social per als anys pendents es fixen en les quantitats que s'indiquen a continuació:
  
Any 1993 46.579.216 PTA
  
Any 1994 75.452.400 PTA
  
Any 1995 52.983.484 PTA
  
Any 1996 28.254.230 PTA
  
Any 1997 32.381.692 PTA
  
Any 1998 91.447.193 PTA
  
Any 1999 54.554.549 PTA
  
Segon
  
Tindran dret a percebre la quantitat corresponent en concepte d'ajuda social tots els treballadors que hagen exercit treballs per a l'administració del Consell de la Generalitat Valenciana, en règim de dret laboral, tant de caràcter fix com temporal, durant els períodes indicats, i així ho sol·liciten.
  
Tercer
  
La Direcció General de Funció Pública convocarà la concessió de les ajudes, mitjançant resolució que serà publicada en el Diari Oficial de la Generalitat Valenciana, i es concedirà un termini perquè totes aquelles persones que es consideren amb dret a aquestes així ho sol·liciten, mitjançant l'oportú model d'instància i amb indicació dels extrems i circumstàncies pertinents. A totes aquelles persones les dades de les quals no consten en els registres i arxius corresponents, se'ls concedirà un nou termini perquè aporten les proves documentals necessàries.
  
Quart
  
Una vegada conegut el nombre de treballadores i treballadors amb dret a les prestacions de cada any, es fixarà la quantitat individualitzada, que serà lineal amb independència de la categoria professional exercida, i proporcional al nombre de mesos complets de serveis.
  
Cinqué
  
Les dites prestacions es faran efectives als beneficiaris de la següent forma: un 50% en juliol, i el 50% restant, en novembre de l'any 2000.
  
Sisé
  
El fons d'ajuda social corresponent al present any 2000 es fixa en 92.350.102 pessetes, i les parts es comprometen a negociar els criteris de la seua adjudicació, que es farà efectiva en el pròxim any 2001.
  
Seté
  
Pel que fa als fons d'ajuda social corresponents als anys 1993 a 1997, ambdós inclusivament, es dóna per complida la sentència del Tribunal Suprem, de 16 de març de 1999.
  
En prova de conformitat, firmen el present acord.
  
València, 5 de maig de 2000
  
Per l'administració:
  
José Manuel Vela Bargues, subsecretari de Política Pressupostària i Tresor.
  
José Joaquín Segarra Castillo, director general de Funció Pública.
  
Per les organitzacions sindicals:
  
Juan José Tudón Calvo, UGT.
  
Mª Pilar Gallego Díaz, CCOO.